**ДО**

**ОБЩИНСКИЯ СЪВЕТ**

**НА ОБЩИНА ПЪРВОМАЙ**

**П Р Е Д Л О Ж Е Н И Е**

**От Радослава Ставрева - зам. кмет на Община Първомай**

**ОТНОСНО: Продажба на общински недвижим имот, представляващ УПИ XVIII – 1057 от кв.84 по регулационния план на с.Градина, общ.Първомай, обл.Пловдивска на собственика на законно построена върху него сграда по реда на чл.35, ал.3 от ЗОС**

**ДАМИ И ГОСПОДА ОБЩИНСКИ СЪВЕТНИЦИ,**

В Общинска администрация е постъпило заявление с Вх. № 53-00-696/17.07.2023г. от ЕТ „Барбарос – Мюмюн Ахмед” с ЕИК 040238810, представляван от Мюмюн Нешад Ахмед от гр.Първомай, ул.”Стефан Стамболов” № 43, с което е изявено желание за закупуване на общински парцел, върху който са построени масивна жилищна сграда със застроена площ от 67 кв.м., масивна жилищна сграда – кухня със застроена площ от 20 кв.м., полумасивна стопанска сграда - гараж със застроена площ от 24 кв.м., полумасивна стопанска сграда със застроена площ от 28 кв.м. и навес с площ от 17 кв.м., собственост на заявителя.

Общинският имот представлява застроен урегулиран поземлен имот с площ от 1500 кв.м., предназначен за жилищно строителство, съставляващ УПИ XVIII – 1057 от кв.84 по регулационния план на с.Градина, общ.Първомай, обл.Пловдивска, одобрен със Заповед № 772/1974г., при граници на имота: УПИ II – 1058, УПИ XXI – 1058, УПИ XVII – 1056, улица, УПИ XIX – 1060 и УПИ XX – 1059. За имота е съставен Акт за ЧОС № 2454/15.12.2023г., вписан в Службата по вписвания Първомай под № 102, том 7, дв.вх. № 1967 от 18.12.2023г.

Върху описаният имот са построени масивна жилищна сграда със застроена площ от 67 кв.м., масивна жилищна сграда – кухня със застроена площ от 20 кв.м., полумасивна стопанска сграда - гараж със застроена площ от 24 кв.м., полумасивна стопанска сграда със застроена площ от 28 кв.м. и навес с площ от 17 кв.м., собственост на ЕТ „Барбарос – Мюмюн Ахмед” с ЕИК 040238810 по силата на Нотариален акт за покупко продажба на недвижим имот от 04.07.2023г., № 2, том 3, рег.№ 2729, дело № 371 от 2023г. вписан в Агенция по вписванията, Служба по вписвания Първомай под № 45, том 4, вх.рег. № 974, дв.вх. № 964 от 04.07.2023г. Сградите са реализирани върху описания общински парцел и съгласно издадено Удостоверение за факти и обстоятелства от Главният архитект на община Първомай, представляват заварен строеж по смисъла на § 21 от Заключителни разпоредби на ЗУТ.

Предвид признатото от закона право (чл.35, ал.3 от ЗОС), собственика на законно построена сграда върху земя - частна общинска собственост, да закупи същата без търг или конкурс, заявлението със съответните документи са разгледани на заседание на ОЕСУТ при Община Първомай и с Решение IV по Протокол № 6/06.03.2024г. се предлага на Общински съвет гр.Първомай, на основание чл.35, ал.3 от ЗОС да продаде застроен урегулиран поземлен имот с площ от 1500 кв.м., предназначен за жилищно строителство, съставляващ УПИ XVIII – 1057 от кв.84 по регулационния план на с.Градина, общ.Първомай, обл.Пловдивска, на собственика на законно построени сгради в гореописания парцел, след изготвяне на пазарна оценка.

 За гореописания общински имот е възложена и изготвена пазарна оценка от независим лицензиран оценител, която е в размер на 25 275 лв. /двадесет и пет хиляди двеста седемдесет и пет лева/ без ДДС или 30 330 лв. /тридесет хиляди триста и тридесет лева/ с вкл. ДДС.

 Данъчната оценка на имота, съгласно Удостоверение № 6610049536/13.03.2024г. издадено от отдел “МДТ” при ОбА Първомай, е в размер на 6 127,50 лв. (шест хиляди сто двадесет и седем лева и петдесет стотинки);

Имотът, който заявителя желае да закупи е включен в Годишната програма за управление и разпореждане с имоти – общинска собственост в община Първомай за 2024г., приета с № 34 от 25.01.2024 год. на Общинския съвет на община Първомай.

**Във връзка с гореизложеното, Ви предлагам следното**

**Р Е Ш Е Н И Е :**

**На основание чл.21, ал.2 във връзка с ал.1, т.8 от Закона за местното самоуправление и местна администрация, чл.35, ал.3 и чл.41, ал.2 от Закона за общинската собственост, във връзка с чл.46, ал.3 и чл.58, ал.1 от Наредбата за реда за придобиване, управление и разпореждане с общинско имущество, Общински съвет на община Първомай:**

**I.** Да се продаде на ЕТ „Барбарос – Мюмюн Ахмед”, със седалище и адрес на управление: гр.Първомай, общ.Първомай, обл.Пловдив, ул.”Стефан Стамболов” № 43, вписан в Търговския регистър при Агенция по вписванията с ЕИК 040238810, представляван от физическото лице търговец Мюмюн Нешад Ахмед с ЕГН 5406114426, следния общински недвижим имот – частна общинска собственост:

Застроен урегулиран поземлен имот с площ от 1500 кв.м., предназначен за жилищно строителство, съставляващ УПИ XVIII – 1057 от кв.84 по регулационния план на с.Градина, общ.Първомай, обл.Пловдивска, одобрен със Заповед № 772/1974г., при граници на имота: УПИ II – 1058, УПИ XXI – 1058, УПИ XVII – 1056, улица, УПИ XIX – 1060 и УПИ XX – 1059. За имота е съставен Акт за ЧОС № 2454/15.12.2023г., вписан в Службата по вписвания Първомай под № 102, том 7, дв.вх. № 1967 от 18.12.2023г.

**II.** Одобрява пазарна оценка размер на 25 275 лв. /двадесет и пет хиляди двеста седемдесет и пет лева/ без ДДС или 30 330 лв. /тридесет хиляди триста и тридесет лева/ с вкл. ДДС, изготвена от независим оценител.

**III.** Цената на описания в т.I общински недвижим имот, в размер на 30 330 лв. /тридесет хиляди триста и тридесет лева/ с вкл. ДДС, се дължи от ЕТ „Барбарос – Мюмюн Ахмед” с ЕИК 040238810, като всички данъци и такси по сделката, са за негова сметка.

 **IV.** На основание чл.52, ал.5 т.1 от ЗМСМА,30 % от постъпленията от продажбата на имота по т.I да се използват за финансиране на основен и текущ ремонт или изграждане на социалната и техническата инфраструктура на територията на кметство Градина, общ.Първомай.

**V.** Възлага на кмета на Община Първомай да издаде заповед и сключи договор за продажба на описания в т.I недвижим имот.

**Мотиви:** Настоящото решение се приема във връзка със заявление вх. № 94-00-594/28.02.2023г. и на основание чл.21, ал.1, т.8 от ЗМСМА, чл.35, ал.3 и чл.41, ал.2 от ЗОС, във връзка с чл.46, ал.3 и чл.58, ал.1 от НРПУРОИ.

**Приложение:** Заявление вх. № 53-00-696/17.07.2023г.; Нотариален акт за покупко продажба на недвижим имот, Акт за ЧОС № 2454/15.12.2023г.; Скици на имота; Данъчна оценка; Удостоверение за факти и обстоятелства; Протокол от ОЕСУТ при Община Първомай; Пазарна оценка.

**ВНОСИТЕЛ:**

**РАДОСЛАВА СТАВРЕВА**

***Зам. кмет на Община Първомай***

**Изготвил:**

Мариана Янева

*Началник отдел ОСТЗГ*